Ainė Ramonaitė

Ainė Ramonaitė (g. 1976 m. liepos 11 d.) – Lietuvos politologė, Vilniaus universitetoTarptautinių santykių ir politikos mokslų instituto profesorė.

 Biografija 
1998 m. įgijo politikos mokslų bakalauro laipsnį VU Tarptautinių santykių ir politikos mokslų institute (VU TSPMI).

2000 m. baigė Lyginamosios politikos magistro programą VU TSPMI ir įgijo politikos mokslų magistro laipsnįhttps://www.tspmi.vu.lt/zmogus/aine-ramonaite/.

2005 m. apgynė socialinių mokslų srities politikos mokslų krypties daktaro disertaciją „Piliečių ir valstybės santykis pokomunistinėje demokratijoje: politinio susvetimėjimo Lietuvoje analizė“ (vadovė Jūratė Novagrockienė)https://www.tspmi.vu.lt/apgintos-disertacijos/.

2005-2009 m. dirbo docente Mykolo Riomerio universitetehttp://web.vu.lt/tspmi/a.ramonaite/cv/.

2005-2012 m. dirbo docente VU TSPMI.

Nuo 2013 m. eina profesorės pareigas VU TSPMI.

Nuo 2018 m. vadovauja VU TSPMI Politinės elgsenos ir institucijų tyrimų katedrai.

 Mokslinė veikla 
Mokslinių tyrimų sritys: pilietinė visuomenė, politinis dalyvavimas, politinių partijų studijos, politinis ir rinkiminis elgesys, politinė kultūra, socialiniai judėjimai, socialinių tinklų analizė, sovietmečio tyrimai, sakytinė istorija.

Yra išleidusi 8 knygas, išsispausdinusi daugiau nei 30 straipsnių. 

 Visuomeninė veikla 

 Aukštojo mokslo tarybos narė (2007–2009)
 Valstybės pažangos tarybos narė (2010-2016)
 Lietuvos socialinių mokslų forumo koordinatorė

 Apdovanojimai 

 2007 m. išrinkta geriausia VU TSPMI dėstytoja.
 2016 m. gavo ordino Už nuopelnus Lietuvai Riterio kryžių

 Publikacijos 

 Knygos 
 Neatrasta galia: Lietuvos pilietinės visuomenės žemėlapis (su kitais, 2006 m.)
 Posovietinės Lietuvos politinė anatomija (su kitais, 2007 m.)
 Tarp Rytų ir Vakarų: Lietuvos visuomenės geokultūrinės nuostatos (su kitais, 2007 m.)
 Sąjūdžio ištakų beieškant: nepaklusniųjų tinklaveikos galia (su kitais, 2011 m.)
 Kaip renkasi Lietuvos rinkėjai? Idėjos, interesai ir įvaizdžiai politikoje (su kitais, 2014 m.)
 Nematoma sovietmečio visuomenė (su kitais, 2015 m.)
 Lietuviai ir lenkai prieš komunizmą po 1956 m. Lygiagretūs keliai į laisvę? (Lithuanians and Poles against Communism after 1956. Parallel Ways to Freedom?, su kitais, 2015 m.)
 Kas eitų ginti Lietuvos?: pilietinio pasipriešinimo prielaidos ir galimybės (su kitais, 2018 m.)

 Sudaryti leidiniai 
 Partinės demokratijos pabaiga? Politinis atstovavimas ir ideologijos (2009 m.),
 Pilietinės galios indeksas (su kitais, 2008–2015 m.).

 Nuorodos 

Kategorija:Lietuvos politologai
Kategorija:VU Tarptautinių santykių ir politikos mokslų instituto dėstytojai